A forma més antiga d'o toponimo ye Turicum, como testimonya una inscripción en una tumba de fins d'o sieglo II. O toponimo podría estar celta y derivato de l'antroponimo galo Turīcon, y a forma italiana d'o toponimo Zurigo sería més pareixita a la orichinal que a forma alemana. Existe a hipotesi que Turicum-Zúrich tienga a mesma radiz que Turia en l'este de l'antiga Hispania, tamién de suposato orichen celta y que tamién han quiesto relacionar con antroponimos tipo turos d'as inscripcions de Penyalba de Bellestar.